දියා මිර්සා ව්‍යාපාරිකයෙකු වන විභාව් රේඛී සමඟ විවාහ වූයේ මේ වසරේ පෙබරවාරි මාසයේදීය. විවාහ වූ විගසම විභාව් ගේ පළමු විවාහයේ දියණිය ද සමඟ ඔවුහු මාලදිවයින බලා ගියහ. තමා පළමු දරු උපතට සූදානම් බැව් ඇය ඡායාරූපයක් සහ හැගුම්බර කවියක් ද සමඟ අන්තර්ජාලයේ පළ කර තිබිණි. නිළියක, නිරූපිකාවක, නිෂ්පාදිකාවක පමණක් නොව සමාජ සේවිකාවක ද වන දියා 2000 වසරේ ආසියා පැසිපික් රූ රැජින ලෙස කිරුළ පැළඳ තිබේ. සහිල් සංහා සමඟ 2014 දි විවාහ වූ ඇය 2019 දී ඔහුගෙන් වෙන් වූවාය. විභාව් රේඛී විවාහ වී සිටියේ යෝග උපදේශිකාවක වන සුනයිනා සමඟය. ඔවුන්ගේ දියණිය සමයිරාය. විභාව් සහ දියාගේ විවාහය තමා අනුමත කළ බැව් ඇය ප්‍රකාශයට පත් කර තිබුණේ බොහෝ දෙනෙක් පුදුමයට පත් කරමිනි.
දියා විභාව් සමඟ විවාහ වූයේ කුමන මාසයේද?
මේ වසරේ පෙබරවාරි මාසයේදීය